O candidată AUR susține că Georgescu nu a fost îndepărtat de Simion din cauza simpatiilor sale legionare. Care ar fi adevăratul motiv
Dezbaterea electorală de joi seara, găzduită de Digi 24, a scos la iveală o informație importantă referitoare la contextul în care actualul câștigător al turului întâi al prezidențialelor, independentul Călin Georgescu, s-a îndepărtat de partidul Alianța pentru Unitatea Românilor (AUR). Ramona Ioana Bruynseels, unul dintre candidații AUR la alegerile parlamentare din România, a făcut o dezvăluire despre motivele pentru care Georgescu nu candidează acum din partea AUR, ci se prezintă ca independent.